ਨਵੀਂ ਦਿੱਲੀ: ਯੋਗ ਗੁਰੂ ਰਾਮਦੇਵ ਵੈਦਿਕ ਸਿੱਖਿਆ ਬੋਰਡ ਦੇ ਪਹਿਲੇ ਮੁਖੀ ਬਣ ਸਕਦੇ ਹਨ। ਪਤੰਜਲੀ ਟਰੱਸਟ ਵੱਲੋਂ ਦਿੱਤੀ ਸਿਫ਼ਾਰਿਸ਼ ਉਪਰ ਨੈਸ਼ਨਲ ਬੁੱਕ ਟਰੱਸਟ ਦੇ ਚੇਅਰਮੈਨ ਗੋਵਿੰਦ ਪ੍ਰਸਾਦ ਸ਼ਰਮਾ ਦੀ ਅਗਵਾਈ ਹੇਠਲੀ ਚੋਣ ਕਮੇਟੀ ਵਿਚਾਰ ਕਰ ਰਹੀ ਹੈ। ਸੂਤਰਾਂ ਮੁਤਾਬਕ ਪਤੰਜਲੀ, ਐਮਿਟੀ ਗਰੁੱਪ ਅਤੇ ਮਹਾਰਾਸ਼ਟਰ ਇੰਸਟੀਚਿਊਟ ਆਫ਼ ਟੈਕਟਾਲੋਜੀ ਤੋਂ ਤਜਵੀਜ਼ਾਂ ਮਿਲੀਆਂ ਹਨ ਅਤੇ ਪਤੰਜਲੀ ਨੇ ਬੋਰਡ ਦੇ ਵਿਕਾਸ ਲਈ 21 ਕਰੋੜ ਰੁਪਏ ਦੇਣ ਦਾ ਵਾਅਦਾ ਕੀਤਾ ਹੈ।

ਵੈਦਿਕ ਸਿੱਖਿਆ ਬੋਰਡ ਕੀ ਹੈ?
ਮਹਾਰਿਸ਼ੀ ਸੰਦੀਪਨੀ ਰਾਸ਼ਟਰੀ ਵੇਦ ਸੰਸਕ੍ਰਿਤ ਸਿੱਖਿਆ ਬੋਰਡ ਵੈਦਿਕ ਸਿੱਖਿਆ ਲਈ ਭਾਰਤ ਦਾ ਪਹਿਲਾ ਰਾਸ਼ਟਰੀ ਸਕੂਲ ਬੋਰਡ ਹੈ। ਬੋਰਡ ਦੀ ਸਥਾਪਨਾ 8 ਅਗਸਤ, 2022 ਨੂੰ ਕੀਤੀ ਗਈ ਸੀ।ਮਹਾਰਿਸ਼ੀ ਸੰਦੀਪਨੀ ਰਾਸ਼ਟਰੀ ਵੇਦ ਸੰਸਕ੍ਰਿਤ ਸਿੱਖਿਆ ਬੋਰਡ ਵੈਦਿਕ ਸਿੱਖਿਆ ਨੂੰ ਉਤਸ਼ਾਹਿਤ ਕਰਨ ਅਤੇ ਰਸਮੀ ਬਣਾਉਣ ਅਤੇ ਦੇਸ਼ ਦੀ ਵੈਦਿਕ ਵਿਰਾਸਤ ਨੂੰ ਸੁਰੱਖਿਅਤ ਰੱਖਣ ਲਈ ਲਾਂਚ ਕੀਤਾ ਗਿਆ ਸੀ।